אשקלון

**אַשְׁקְלוֹן** היא עיר חוף במחוז הדרום בישראל, במישור החוף הדרומי, השוכנת בין הנגב לשפלה בקצה המערבי של חבל לכיש. העיר מונה כ-190,000 תושבים, השלישית בגודלה במחוז הדרום, וה־13 באוכלוסייתה במדינת ישראל. אשקלון היא העיר המערבית ביותר במדינת ישראל.

העיר הוקמה ב־1948 כמועצה מקומית, והוכרזה ב־1951 כמגדל־אשקלון. ב־1955 אוחדה עם המועצה המקומית אפרידר לרשות מקומית אחת שנקראה אשקלון.

העיר היא אחת מהעתיקות בעולם. היא בעלת היסטוריה של יותר מחמשת אלפים שנה ונמנית עם הערים הקדומות ביותר בארץ ישראל העתיקה. אשקלון נזכרת לראשונה ב: .

העיר חברה בארגון פורום ה-15.

## גאוגרפיה ואקלים
אשקלון שוכנת במישור החוף, בקצה הדרום־מערבי של חבל לכיש, המפריד בין הנגב לשפלה, וכעיר המערבית ביותר בישראל, גבולה הדרומי של העיר רחוק מרצועת עזה כ־7 ק"מ. לכל אורכה של העיר עוברת "דרך הים" (ויה מאריס העתיקה). אשקלון, אחת הערים העתיקות בעולם, שימשה בכל תקופותיה עיר מעבר של דרכים ונתיבות ים, מסילת רכבת שירדה ממרכז הארץ (מסילת לוד ותל אביב) אל רצועת עזה, בואכה מצרים. מסילה זו הותקנה ב־1918, בסוף מלחמת העולם הראשונה, בידי הצבא הבריטי, שכבש אז את ארץ ישראל מידי האימפריה העות'מאנית. כביש החוף העולה מצפון סיני בואכה רצועת עזה אל גוש דן, הוא ציר התנועה החשוב ביותר במישור הים התיכון.

שני נחלי אכזב, נחל שקמה בדרום ונחל אבטח בצפון, זורמים סביב אשקלון, מנקזים מדי חורף את מי השיטפונות ונשפכים לים התיכון.

אשקלון, העיר החדשה, משתרעת על שטח של כ־45,000 דונם. בתחומה גם התל העתיק של אשקלון הקדומה, המשתרע על יותר מ־2,000 דונם בתחומי הפארק הלאומי שבדרום־מערב העיר. שם, לחוף הים התיכון, מצויים גם שרידי הנמל העתיק וכן שני נמלים קטנים עם שוברי גלים בולטים אל תוך הים: נמל הנפט של קצא"א ונמל מי הקירור של תחנת הכוח רוטנברג, שהקימה חברת החשמל בסוף שנות ה־80.

אדמות אשקלון חוליות ברובן, להוציא אדמות שכונת גבעת ציון שבדרום־מזרח העיר. העיר שוכנת על כמה גבעות השוברות את קו הרקיע וקו החוף, ומגיעות לגובה של 60 עד 80 מטר מעל פני הים.

להקות בני־כנף חולפות בשמיה, ובפארק הלאומי מקננות ציפורים מסוגים שונים. תנים, שועלים, ארנבות ונמיות, דרבן לעת מצוא ולעיתים רחוקות גם צבאים תועים הבאים מחבל לכיש בתקופת היובש.

אקלימה של אשקלון נוח. היא נהנית ממשבי רוח העולים מן הנגב וממדבר יהודה ומאזנים את לחות חוף הים. כך, בניגוד לערי החוף הצפוניות ממנה, מצטיינת אשקלון באקלים יבש גם בלילות הקיץ. בממוצע השנתי נרשמים בה רק 33 ימי גשם, וכמות המשקעים הממוצעת מגיעה ל־515 מ"מ בשנה.

## היסטוריה
שמאל|ממוזער|250px|שער העיר הכנענית בתל אשקלון ולימינו הסוללה – מהתקופה הכנענית התיכונה (2000-1550 לפני סה"נ)
[שמאל|ממוזער|220x220px|[סרקופג המתאר את חטיפת פרספונה בגן הארכאולוגי אשקלון במרכז אפרידר]]
[שמאל|ממוזער|220x220px|עמודים [הקיסרות הרומית|רומיים בפארק הלאומי באשקלון]]
[ממוזער|טקסט=שרידי חומתה הצלבנית של אשקלון|שרידי חומתה ה[מסעי הצלב|צלבנית של אשקלון]]

### אשקלון העתיקה

אשקלון נמנית עם הערים הקדומות ביותר בארץ ישראל.

ראשית היישוב במקום לפני כ־5,000 שנה, אך עיר של ממש קמה באתר בתקופה הכנענית התיכונה (2200 עד 1550 לפנה"ס). היא נמנתה עם הערים הגדולות, ושימשה כעיר הנמל הגדולה ביותר בתקופה הכנענית. סוחרים פיניקים מאשקלון השתתפו במסעות סחר והתיישבות מעבר לים. על העיר שלטו בזה אחר זה שמונה עמים (ותרבויות): כנענים, פלשתים, פיניקים, הממלכות ההלניסטיות, רומאים, ביזנטים, ערבים וצלבנים. אותם עמים, בתורם, השתלטו בכוח הזרוע על העיר וירשו את קודמיהם.

בשנת 1150 לפנה"ס לערך נכבשה העיר על ידי הפלשתים. תחת שליטת הפלשתים הפכה אשקלון לאחת מחמש ערי פלשתים. אשקלון נזכרת כבר בסיפורי שמשון הגיבור (שופטים י"ד). אזכורה המפורסם כעיר אויב הוא בקינת דוד "אַל-תַּגִּידוּ בְגַת, אַל-תְּבַשְּׂרוּ בְּחוּצֹת אַשְׁקְלוֹן: פֶּן-תִּשְׂמַחְנָה בְּנוֹת פְּלִשְׁתִּים, פֶּן-תַּעֲלֹזְנָה בְּנוֹת הָעֲרֵלִים". בין ערי הפלשתים לבין ממלכת יהודה וממלכת ישראל, התקיים מתח צבאי ומדיני מתמיד. בשנת 604 לפנה"ס בא קץ עידן הפלשתים. אשקלון, העיר האחרונה של הפלשתים, נכבשה על ידי הבבלים, והצבא הבבלי בראשותו של נבוכדנאצר החריב ושרף את העיר והגלה את תושביה.

אשקלון נבנתה מחדש בתקופה ההלניסטית והייתה לנמל ימי חשוב, עם נוכחות פיניקית. בתקופה הרומית תפסה אשקלון מקום חשוב בעולם התרבות היווני, סופרים ופילוסופים יוונים רבים כגון אנטיוכוס מאשקלון היו מילידי העיר. הורדוס, שליט יהודה, שיש הסבורים שנולד בעיר, האדיר את העיר וחיזק אותה. על פי יוסף בן מתתיהו, הורדוס המלך בנה את בית המועצה הענק ששרידיו המרשימים נמצאים בפארק אשקלון. עם פרוץ המרד הגדול טבחו התושבים הנכרים 2,500 מיהודי העיר. העיר המשיכה לשגשג לאחר מכן תחת שלטון האימפריה הרומית וביזנטיון. גם בתקופת המשנה ותקופת התלמוד חיו באשקלון לא־יהודים לצדם של יהודים.

### אשקלון בימי הביניים
[שמאל|ממוזער|220x220px|משמאל: קבר שיח' עואד, מבנה [ממלוכים|ממלוכי מהמאה ה־13. מימין: מלון הולידיי אין אשקלון]]
בשנת 644 השלימו הערבים את כיבוש הארץ, וכך עברה גם אשקלון לשלטון מוסלמי. בשנות ה-70 של המאה ה-11 איבדו הפאטמים את שליטתם בארץ ישראל לבית סלג'וק. הם השיבו את השליטה לזמן קצר לפני הגעת מסעי הצלב לארץ. עם פלישת הצלבנים נכבשה מרבית הארץ; אקורד הסיום של הכיבוש, קרב אשקלון, שנערך בסמוך לעיר, נגמר בניצחון הצלבנים. עם זאת, לא נפלה אשקלון בידיהם, ואשקלון נותרה אחד ממעוזיהם היחידים של הפאטמים בסוריה רבתי. היא שימשה להיערכות הצבא הפאטמי וגם כבסיס ימי לצי. בשנת 1150 בוצרה העיר על ידי שליטה הפאטמי בחמישים ושלושה מגדלים.

שלוש שנים לאחר מכן נפלה העיר בידי הצלבנים ומלכם בלדווין השלישי מלך ירושלים, וזאת לאחר מצור שהוטל עליה במשך חודש. בהמשך המאה הייתה העיר בסיס צלבני למתקפות על מצרים בהנהגת צלאח א־דין, וכוחותיו של א־דין תקפו בעיר מספר פעמים. בשנת 1187 הובסו הצלבנים בקרב קרני חיטין על ידי צלאח א־דין, וממלכת ירושלים נפלה. הצלבנים גורשו מהעיר אשקלון על ידי המוסלמים בהנהגת א־דין, שהרס את מבני העיר, גירש את האוכלוסייה והעלה הכל באש, כדי למנוע הקמה מחדש של המקום כבסיס צלבני. לאחר מכן נסתם נמלה.

העיר זכתה לתחייה בינואר של שנת 1192, כאשר הצלבנים חזרו אליה בראשות מנהיגם ריצ'רד לב הארי. תוך כמה חודשים הם שיקמו את העיר וביצרו אותה בחפיר, חומה, מגדל ושערים. אך בסוף אותה שנה צלאח א־דין וריצ'רד החליטו לפרק את אשקלון שוב. האתר נשאר נטוש עד נובמבר 1239, עד שנכבש שוב על ידי הצלבנים תחת הפיקוד של הרוזן טיבו הרביעי משאמפאן. בשנה שלאחר מכן, נבנה מבצר בפינה הצפון־מערבית של העיר על ידי ריצ'רד, רוזן קורנוול. המוצב נפל בידי המצרים תחת פח'ר א־דין באוקטובר 1247. סופה של אשקלון העתיקה הגיע בשנת 1270 וזאת לאחר שהסולטאן הממלוכי, ביברס, הרס סופית את העיר, מילא את נמלה וסתם אותו, וכתוצאה מכך ננטשה העיר ולא נבנתה שוב.

המסגד הראשי של אשקלון נבנה מחדש על ידי עבד אל-מלכ אבן מרואן (685–705) לאחר שהעיר נכבשה מידי הביזנטים. לא ברור אם הבניין החליף כנסייה ביזנטית והאם זהו אותו מסגד שנבנה שוב ב־772 יחד עם מינרט. אולם בסוף המאה העשירית אלמקדסי מתאר את המסגד הגדול כעומד בשוק של סוחרי הבדים ומרוצף בשיש. המסגד והשוק מוזכרים ששים שנה לאחר מכן על ידי נאסר א־ח'וסרו (1047). בשנת 1092 בנה הגנרל הארמני הפאטימי בדר א-דין אלג'מאלי מנבר עבור ראשו של חוסיין בן עלי, נכדו של הנביא מחמד, שנכרת בקרב כרבלא ב-680. סביב הראש הקבור במקום הוקם משהד שיעי (מקום קדוש) ששימש מקום לעלייה לרגל.

אחרי נפילת אשקלון לידיים צלבניות באוגוסט 1153, והמסגד הגדול הומר לכנסייה שהוקדשה לסנט פול. ב־1123 הרוזן היו מיפו העניק "את אחד המסגדים הטובים ביותר בעיר של אשקלון" שהיה אז עוד בידיים מוסלמיות למנזר של סנטה מריה בעמק יהושפט. ב־1153 המנזר חיזק את טענותיו ביחס למסגד הגדול. המסגד המדובר הכיל את ראשו של אלחסין, נכד הנביא. הראש הוצא והועבר לקהיר ממש לפני שאשקלון נפלה בידי הצלבנים ב־1153. צלאח א־דין החריב את הקתדרלה הצלבנית, אך המנבר של בדר א-דין אלג'מאלי הועבר למערת המכפלה בחברון, שם הוא מצוי עד היום.

קובץ:Ashkelon, Illustration for La Terre-Sainte et les lieux illustrés par les apôtres, by Adrien Egron, 1837 (1).jpg|ציור של אשקלון בשנת 1837
קובץ:Ashkelon1870s.jpg|מפת הקרן לחקר ארץ ישראל לאזור אשקלון, משנת 1880
קובץ:Ashqelon psiphas greece.jpg|כיתוב יווני ברצפת פסיפס מכנסייה עתיקה באשקלון


### העיירה הערבית אל־מג'דל

[ממוזער|טקסט=אחרוני ערביי אל־מג'דל עוזבים לעזה, 1948|אחרוני ערביי אל־מג'דל עוזבים ל[רצועת עזה, 1948]]
300x300px|ממוזער|שמאל|מגדל המים באשקלון. נבנה בתקופת המנדט הבריטי
**אל־מג'דל** (ערבית: **المجدل**) הייתה עיר ערבית ליד חורבות אשקלון העתיקה. בשנת 1596 היה מג'דל היישוב השישי בגודלו בארץ ישראל וגרו בו 2,795 תושבים. מג'דל נודעה בזכות תעשיית האריגה שלה. על חוף הים שכן בקרבתה משהד נבי חוסיין – מבנה עתיק מסוף המאה ה־11 ובו, על פי המסורת, נטמן ראשו של חוסיין בן עלי, נכדו של הנביא מוחמד. לכן נהגו מוסלמים לעלות אליו לרגל.

בתקופת המנדט הייתה מג'דל חלק מנפת עזה ושטחה העירוני היה 1,346 דונמים. ערב מלחמת העצמאות התגוררו בה כ־10,000 תושבים. בזמן המלחמה חנה באזור חיל המשלוח המצרי ולכן הפציץ חיל האוויר הישראלי את העיירה מספר פעמים. בין 30 באוקטובר ל-4 בנובמבר 1948, ברחו החיילים המצריים יחד עם רבים מתושביה לרצועת עזה. העיר נכבשה ב־5 בנובמבר 1948, במהלך מבצע יואב. בעת כניסת צה"ל לעיירה, נמצאו בה בין 1,000 ל-2,000 תושבים שעזבו, בעיקר לרצועת עזה, עד סוף 1950.

כיום מג'דל היא שכונת מגדל באשקלון ובה שוכן המרכז המסחרי העיקרי בעיר. כמו כן נמצא בה מוזיאון במבנה הח'אן והשוק העירוני.

### מגדל־גד
בפברואר 1950 כבר יישבו מוסדות המדינה כ־3,500 עולים חדשים: כשליש מתימן, 15% מטורקיה, 10% מצפון אפריקה וכ־40% מדינות מרכז אירופה.
ממוזער|מגדל השעון במרכז אפרידר
בשנים הראשונות ליישוב העולים במג'דל נקרא היישוב החדש במספר שמות. בתחילה נקרא **מגדל־עזה**, אחר כך **מגדל־גד** ולאחר מכן **מגדל־אשקלון**. ביולי 1950 הוקמה הוועדה העירונית של מגדל־גד. יושב ראש הוועדה (ראש העיר בפועל) היה אפרים צור. בשבועות הבאים חולקו הבתים הנטושים של הערבים המפונים לעובדי ציבור.

היישוב היהודי תוכנן כיישוב חקלאי ועורף לוגיסטי ליישובים החקלאיים שעתידים היו לקום באזור. עד מהרה קיבל היישוב החקלאי צביון עירוני ובשנת 1951 הוכרזה מגדל־אשקלון כעיר. אליעזר מילרוד מונה לשמש כראש העירייה הראשון.
באותה שנה החלה ביוזמת ההסתדרות הציונית בדרום אפריקה הקמת שכונת מגורים בסמוך למגדל־אשקלון בשם אפרידר. השם נגזר מהמילים **אפרי**קה ועמי**דר**.
ב־1953 הוכרזה השכונה כמועצה מקומית בשם אשקלון וכונתה לעיתים אשקלון החדשה. כמו כן, נבנתה בשנים אלו על ידי היזם צבי סגל שכונת ברנע על אדמות הכפר אלג'ורה שחרב ב-1948. ד"ר יחזקאל זונאבנד מונה כראש המועצה המקומית.
ב־1955 החליט משרד הפנים לאחד את שני היישובים לעיר אחת בשם "**אשקלון**". ד"ר זונאבנד מונה כראש העיר המאוחדת.

בין 1949 לתחילת שנות השישים של המאה הקודמת היה ניסיון שלא צלח, להקמת עיר הסרטים ברנע באשקלון על ידי צבי סגל.

בשנת 1956 הקים יעקב זלקין, עולה חדש מצרפת, את "קולנוע רחל", שנקרא על שם אמו. את בית הקולנוע תכננו בני הזוג שולמית ומיכאל נדלר, שתכננו במשרדם התל אביבי באותה תקופה עוד מספר בתי תרבות ברחבי הארץ, בעיקר ביישובי הפריפריה.

בשנים אלו נשיא המדינה יצחק בן-צבי היה מבקר רבות בעיר ואף ראש הממשלה דוד בן-גוריון מסר את התפטרותו לנשיא בעיר, בן צבי הקים בעיר ספרייה לזכר בנו בשם בית עלי ולאחר מותו הוריש את המקום לתושבי העיר אשר הפכו את המקום למרכז פדגוגי למורים, בן צבי הונצח באשקלון בשני רחובות ובבית ספר.

### שנות ה-60 ואילך
250px|ממוזער|שמאל|שעון שמש במצפור החוף הצפוני באשקלון
אשקלון נבנתה כאוסף של שכונות ללא מרקם עירוני אחיד. היא הורכבה בעיקר משכונות לעולים חדשים בדרום העיר, לצד אוכלוסייה ישראלית ותיקה ומבוססת יחסית שישבה בעיקר באפרידר. בשנות השבעים החלו לבנות את שכונת ברנע מצפון לאפרידר וכוללת מבנה חברתי-כלכלי הדומה לה. אשקלון היא אחת הערים שקלטו הכי הרבה עולים משנות התשעים והשכונות "נווה הדרים" "כוכב הצפון" "נווה דקלים" "נווה אילן" ו"גן הוורדים" מורכבות רובן ככולן מעולי ברית המועצות לשעבר שאכלסו אותן בשנות התשעים.

תנופת בנייה נוספת החלה בסוף העשור השני של המאה ה-21 שאז החלו להרחיב את ברנע צפונה, ונבנתה שכונת "אגמים" בדרום העיר, שהוסיפו אלפי יחידות דיור, כאשר בשנות העשרים של המאה ה-21 החלו לבנות את "עיר היין" עם כמעט 10,000 יחידות דיור.

### ירי רקטות במאה ה-21
לאחר תוכנית ההתנתקות חלה תפנית לרעה במצב הביטחוני בעיר שנמצאת כ-7 קילומטרים מרצועת עזה, צפונית לה בקו החוף, עובדה אשר גרמה לעיר להיות המטווחת ביותר ומספר רקטות רב נורו אליה מרצועת עזה. בשנת 2005 הופעלה לראשונה מערכת הכריזה "צבע אדום" המתריעה על ירי רקטות וטילים לאחר כשנה הוחלפה מערכת הכריזה באזעקה עולה ויורדת לאחר תלונות רבות מצד התושבים שהכריזה נשמעת חלש ברחבי העיר. ירי הרקטות מהרצועה הוביל את צה"ל לבצע מבצעים על מנת לצמצם את הירי, כדוגמת מבצע גשמי קיץ, שהחל ביוני 2006. בנובמבר 2006, לאחר תקופה של ירי הושגה הפסקת אש בין ישראל לחמאס וירי הקסאם צומצם אם כי לא הופסק כליל. באפריל 2007 החלה הידרדרות מחודשת בגזרת גבול הרצועה כאשר עשרות רקטות נורו אל העיר וסביבתה. ההסלמה נמשכה לתוך חודש מאי, אז גבר מאוד ירי הרקטות.

ב־14 במאי 2008, בעת ביקורו בישראל של נשיא ארצות הברית ג'ורג' ווקר בוש, שוגרה רקטת גראד מבית להיא שבצפון רצועת עזה ופגעה פגיעה ישירה בקניון חוצות שבכניסה לאשקלון, ללא שהופעלה לפני כן מערכת האזעקה, היא חדרה את הקומה העליונה, וגרמה לקריסת הקומה כולה. בעקבות כך מד"א, בית החולים ברזילי ומשטרת ישראל הכריזו על אר"ן – אירוע רב נפגעים ופינו מן המקום עשרות רבות של פצועים בהם תשעה במצב קשה לבית החולים ברזילי.

בדצמבר 2008, ערב מבצע עופרת יצוקה ובמהלכו, המשיכה אשקלון לספוג ירי של רקטות קסאם וגראד שכוון כנגד האזרחים המתגוררים בה, עובדה שגרמה לשיתוק חלקי של החיים בעיר. כמו כן במהלך מבצע עמוד ענן שוגרו מאות רקטות לעבר העיר. במהלך מבצע צוק איתן נורה המספר הגבוה ביותר של רקטות לעבר העיר. מרביתן יורטו על ידי כיפת ברזל, אך מאות מהן פגעו בעיר וגרמו לנפגעים ולנזק. בין המבצעים נורו לעבר העיר במהלך הסלמות ביטחוניות מספר רב של רקטות.

ב-25 בדצמבר 2019 בביקורו בעיר של ראש ממשלת ישראל בנימין נתניהו כחלק ממסע בחירות, נורו לעבר העיר שתי רקטות אשר יורטו על ידי מערכת כיפת ברזל.

ב-11 במאי 2021, בתחילתו של מבצע שומר החומות נהרגו בעיר שתי נשים ונפגעו עשרות מפגיעות רקטות.
במהלך המבצע ספגה העיר למעלה מאלף רקטות שנורו לעברה ב-12 ימים בלבד, וזה המספר הגבוה ביותר מבין כל ערי ויישובי הדרום.

במהלך מלחמת חרבות ברזל נורו מעל 1,000 רקטות לעבר העיר אשר גרמו לנפגעים ונזק. במהלך המלחמה ראש העיר תומר גלאם הורה להקים חמ"ל עירוני להתמודדות עם איום הרקטות על העיר והנחה לפתוח כיתת כוננות שתפעל ברחבי העיר.

## סמל העיר

180px|שמאל|סמל העיר
***חמישה כוכבים** – מסמלים את חמש שכונותיה העיקריות של העיר
***עמוד שיש עם כותרת** – סמל לעיר העתיקה אשקלון
***סרט** – מסמל את תכנונה של אשקלון כעיר הסרטים של ישראל
***גלגל שיניים** – מסמל את מפעלי התעשייה בעיר
***גלי הים** – מסמלים את היותה עיר חוף
***רקע** – הכחול מסמל את הים והתכלת את השמים הבהירים של העיר

## ראשי העירייה
400px|ממוזער|בית עיריית אשקלון
* עשהאל צוקרמן – 1948–1950 – בנובמבר 1948 מונה למושל הצבאי הראשון כשאחריותו על אזור הדרום. בהמשך בשנים 1948–1950 מונה למושל מגדל, לימים אשקלון.
* אפרים צור – 1950–1951
* אליעזר מילרוד – 1951–1953
* יחזקאל זונאבנד – 1953–1956
* אריה תגר – 1956–1965
* רחביה אדיבי – 1965–1972
* אברהם בלסבלג (כממלא מקום) – 1972–1974
* אהרן חייבי – 1974–1978
* אלי דיין – 1978–1991
* בני וקנין – 1991–2003
* שבתאי צור (כממלא מקום) – 2003
* רוני מהצרי – 2003–2008
* בני וקנין – 2008–2013
* איתמר שמעוני – 2013–2017
* אפרים מור (כממלא מקום) – 2017–2018
* תומר גלאם – מ־2018

## סטטיסטיקה ודמוגרפיה

בשנות ה־90 נקלטו בעיר מעל 50,000 עולים חדשים, בעיקר מברית המועצות ומאתיופיה. במהלך אוגוסט 2005 נקלטו בעיר כמה עשרות מפונים מרצועת עזה, כחלק מתוכנית ההתנתקות, בעיקר מהיישוב כפר דרום.

## שכונות העיר
ממוזער|250x250px|עירוב שימושים בירידה לים בשכונת הסיטי

עם זאת, ישנם אזורים בעיר המכונים בכינויים שונים. כך למשל, **רסקו** – אזור שהיה בעבר חלק מאפרידר וכיום חלק מהסיטי, **שכונת הטייסים** שהיא למעשה חלק מאפרידר (לאורך רחוב "הטייסים"), **שכונת מגדל המים** – כינוי לאזור המרכזי של אפרידר, בו עומד מגדל המים, **שכונת רמת רפאלי** שהיא למעשה שכונת רמת כרמים, **שכונת הגולף** היא השכונות ברנע ב' ו־ג'. כמו כן, ישנם שמות רבים שנקבעו בעבר ולאחר מכן שונו, כגון שכונת "גבעת ציון" שכונתה בעבר "שיכונים" על שמם של שיכוני העולים שנבנו בה, ושכונת "שמשון" שכונתה בעבר "עתיקות" על שם העתיקות שנמצאו בקרבתה (כיום ברחבי העיר).

## חינוך
באשקלון פועלים למעלה מ־50 מוסדות חינוך ובהם, המכללה האקדמית אשקלון. בשנת 2007 קיבלה המכללה הכרה כמוסד להשכלה גבוהה מטעם המועצה להשכלה גבוהה, ובהדרגה הוכרו חוגים נוספים שלה מבחינה אקדמית.

בעיר פועלים כ־38 בתי ספר יסודיים וכ־24 בתי ספר על־יסודיים. בעיר קיימים כחמישה בתי ספר ייעודיים, כגון בית הספר לאמנויות (כיתות א'–י"ב), ובית ספר אחד של החינוך המיוחד. כמו כן פועלת בעיר תוכנית תלמ"א – תוכנית לאומית למצוינות באנגלית, המביאה כ־60 מורים מארצות הברית לישראל למשך הקיץ כדי שילמדו אנגלית בבתי הספר. התלמידים נהנים ממגוון פעילויות באנגלית, ביניהן מופע קסמים, סדנת שפת סימנים, תיפוף וסדנאות אוכל.

בין השאר, בעיר פועלים חמישה בתי ספר תיכוניים טכנולוגיים-מדעיים של רשת אורט ישראל, הוותיק מביניים, "אורט אפרידר" נוסד בשנת 1955. השניים האחרים הם, תיכון 4 שנתי עם מכללה טכנולוגית ע"ש רחביה אדיבי, תיכון 6 שנתי אורט מקיף א׳, מקיף ומכללה ע"ש הנרי רונסון ואורט ע"ש הרב דרוקמן (מקיף עירוני ב לשעבר).

בנוסף, בעיר פועל מכון התורה והארץ – מכון למחקר, ליישום ולהסברה של המצוות התלויות בארץ, בו פועלים רבנים, מדענים ואגרונומים. ב־2001 הוקם באשקלון גרעין תורני בשם "אורות אשקלון". בראש הגרעין עומד הרב אופיר כהן ובמסגרתו פועלת בעיר גם ישיבת הסדר וכן גם ישיבה גבוהה.

בעיר קיים פרויקט עמ"ן (עיר מתנדבת נוער) של ג'וינט ישראל ומשרד החינוך, אשר מעודד נוער להתנדב. הפרויקט פועל בשיתוף עם מועצת הנוער העירונית ומשתתפים בו כ־51% מבני הנוער בעיר.
קיימים גם פרויקטים וארגוני נוער נוספים המקיימים פעילות לנוער.
[ממוזער|230x230 פיקסלים|[המכללה האקדמית אשקלון]]

### תנועות נוער
#### תנועות נוער הפועלות בעיר
*'''אריאל''' – 2 סניפים, סניף בנים וסניף בנות. סניף הבנים הוקם בחנוכה התשע"ח (12 בדצמבר 2017). הסניף ממוקם במקלט ברחוב הבעל שם טוב 1. סניף הבנות הוקם בתשפ*ב (2022) וממוקם בתיכון אמי"ת מקיף ב' בעיר.
*בבית הספר עוזיאל.
**'משצ"ים** – [[מדריך של"ח צעיר]]
***מד"צבים** – מדריכים צעירים\בוגרים, עם מספר סניפים בעיר. התנועה פועלת על מנת להכשיר נערים להיות מדריכים ונותנת להם כלים אשר יעזרו להם בהמשך החיים וכמובן בפרט בהדרכה. המד"צבים פועלים לרוב בימי ראשון במרכז העירוני לנוער, ולוקחים חלק מהפעילויות ומהאירועים שמתרחשים בעיר.
***פרח יום הולדת** – תנועה שהוקמה על ידי תנועת המד"צבים העירונית. התנועה פועלת על מנת לעשות ימי הולדת ופעילויות לילדים, ובפרט לילדים שעוברים קשיים חברתיים וחרמות. התנועה פועלת במרכז העירוני לנוער לרוב בימי שלישי.
***בני עקיבא** – 7 סניפים (אפרידר, נוויאות, גבעת ציון, גן הוורדים, עתיקות, אגמים, ברנע) וגרעין נחשון (בית ספר בתנועה – מקיף עירוני דתי ב').
***מועצת התלמידים והנוער העירונית** – מרכז פעילות במרכז העירוני לנוער. המועצה תורמת רבות לעיר, לקהילה, ולמדינה. המועצה אחראית על ייצוג התלמידים והנוער בעיר ופועלת על מנת להשיג את מטרותיה ובקשות הנערים באשקלון, ובנוסף המועצה פועלת ולוקחת חלק באירועים בעיר. כיום היו״ר לשנת 2026 היא ליהי רחל אביסרור., סיור כיום לשנת 2026 זו שי לי, מזכ״ל המועצה נכון לשנת 2026 הוא אילן טוייביס. דובר המועצה ויו״ר ועדת דוברות הוא אמתי יחזקאל, יו״ר ועדת אתיקה ומשפט הוא אלון צוקר מנחת המועצה ברכה ברובן המחליפה שלה אלין כל הנתונים האלה הם נכונים לשנת 2026
***כנפיים של קרמבו** – סניף בברנע.
***הנוער העובד והלומד** – 2 קנים עירוניים (אפרידר וברנע) וסניף אחד בעתיקות.
***עזרא (תנועת נוער)** – סניף בברנע.
***השומר הצעיר** – 2 קנים (אפרידר ועתיקות), ובית אחד (עתיקות).
***הצופים** – בעיר קיימים שלושה שבטים: שבט נמרוד שבאפרידר, אשר הוקם בשנת 1958, שבט אדר שבברנע ושבט שמשון שבשכונת שמשון אשר הוקמו על ידי קומונת בני שנת שירות של [[תנועת הצופים]] בשנת 2013.
***נוע"ם** – מרכז פעילות בקהילת נצח ישראל
***נוער מד"א** – בתחנת מד"א אשקלון
*[[תוכנית נטע]] – תנועת נוער טכנולוגית. פעילות מתקיימת במתנ"ס בית ווסק.
*CTeen – ארגון [[חב"ד]] לנוער. מופעל במספר מוקדים ברחבי העיר.

==תרבות ופנאי==
===מוסדות תרבות ואמנות===
[[קובץ:PikiWiki Israel 14144 Performing Arts Center in Ashkelon.JPG|ממוזער|230x230px|היכל התרבות]]
[[קובץ:מדרחוב אשקלון.jpg|ממוזער|307x307px|המדרחוב העירוני]]
*היכל התרבות
*מרכז הקונגרסים
*אמפי תיאטרון
*מרכז התרבות בכפר הנופש
*ה[[קונסרבטוריון]]
*מוזיאון החאן
*גלריית "בית עלי"
*הספרייה העירונית
*בית העם

===מרכזי מסחר ובילוי עיקריים===
* "קניון גירון" – ממוקם בשדרות בן-גוריון, בסמוך לתחנה המרכזית הישנה.
* "קניון חוצות" – ממוקם בשכונת מגדל, שדרות בן-גוריון, בכניסה המרכזית לעיר.
* "[[פאואר סנטר]]" (קוסמוס/נצבא סנטר) – ממוקם בצומת [[כפר סילבר]], בסמוך ל[[תחנת הרכבת אשקלון|תחנת הרכבת]].
* "גלובוס סנטר" – ממוקם בכניסה הדרומית לעיר בסמוך למושב מבקיעים.
* "קניון לב" – ממוקם ברחוב ההסתדרות בשכונת "נווה אלונים", שופץ בשנת 2024.
* "המדרחוב" – שוכן בשכונת מגדל ההיסטורית, מגוון עסקים ברחוב מוטה-הליכה.
* "אשקלון MARKET" – [[שוק מקורה]] השוכן בשכונת מגדל בסמוך למסוף "רמז".
* "מרכז אפרידר" – במרכז שכונת אפרידר ברחוב "הנשיא", מכיל פינות ישיבה, ברים, מסעדות ועוד.
* מתחם "מרינה-מול" – מרכז מסחרי במרינה, מכיל קולנוע, מסעדות, אולם אירועים, מתקני שעשועים ועוד.
* מרכז SEA-U ברנע" – מרכז קניות ואוכל הממוקם בכיכר הרחובות "שדרות קדש"-"שדרות ירושלים".
* "[[אשקלונה]]" – [[פארק מים|פארק המים]] שנסגר בשנת 2014.
* לאורך מרבית הרחובות בשכונת "שמשון" נמצאים קיוסקים וחנויות קטנות שמשמשות את תושבי השכונה.
* מרכז "רחבעם זאבי" – נמצא ברחוב "רחבעם זאבי" בברנע ב', מכיל מסעדות, מכון כושר ועוד.
* "מרכז דלילה" – מתחם המכיל פאבים ומסעדות. ממוקם בכניסה לחוף דלילה.
* "SEA-PARK" – נמצא בחוף "דלילה" ועד המרינה, נמצאים בו מתקני ילדים, מקומות ישיבה, מדשאות, משאיות אוכל ומתחם טיפוס וגלישה.
* פארק "אגמים" – ממוקם בצפון שכונת "אגמים מערב" ובמזרח שכונת "שקמים", מכיל מתקני משחק המחולקים לשלושה מתחמים לפי גיל.
* "אקו-פארק" – הפארק השני בדרום שכונת "אגמים מערב" מכיל אגם מלאכותי, מתחמי פיקניק והופעות, דוכני מזון, מדשאות, מסלולי ריצה ועוד.
* "מצפור" – בטיילת הצפונית מצפון לחוף "בר כוכבא", מכיל מקומות ישיבה, דוכני אוכל, מסלולי ריצה ושביל אופניים לכל אורך מערב שכונות ברנע ב' ו-ג'.
* פארק "עיר היין" – ממוקם בין רחוב "יצחק שמיר" ו-"יצחק רבין" בברנע לבין שכונת "עיר היין", מכיל עתיקות, מתקני משחק, מסלולי ריצה ואופניים.
* "פיאצה" – כיכר עירונית גדולה המקיפה את המזרקה בסוף רחוב "בן-גוריון" בירידה לים, מכילה מזרקות לילדים ומקומות ישיבה בסמוך לים.

===אירועים והפעלות קיץ===
***פסטיבל "דרום עולה"** – פסטיבל דרום עולה הוא פסטיבל אשר מתרחש כל שנה במהלך חוה"מ [[סוכות]], במהלך ימי הפסטיבל ישנם הופעות והפעלות לבאי הפסטיבל בין היתר ישנם דוכנים, הופעות מוזיקליות, להקות מקומיות ועוד.
***אירועי קיץ בשכונות** – בשכונות מתקיימים אירועי קיץ אחת לשבוע, בכל פעם במקום אחר. בכל אירוע מופיעים שלושה אמני ילדים בכל פעם, ובמקום פועלים מתקני שעשועים.
***לילה לבן** – בשנת 2012 התקיים הלילה הלבן הראשון בתולדות העיר. במהלך הלילה הופעלו מעל ל־20 דוכנים במקביל, ביניהם התקיימה הופעה של [[דודו אהרון]], הופעות סטנד־אפ, מסיבות ילדים, הופעות אקרובטיקה וכו'.
***ציפורי לילה** הם אירועי לילה לבני הנוער. בשנת 2012, למשל, כלל האירוע מגוון פעילויות לבני נוער: ליגת [[קטרגל]] בהשתתפות כ־16 קבוצות נוער מהשכונות; [[בית קפה]] לנוער – קבלת שתייה, חטיפים, משימות ומשחקים; מופע אומנים עם [[רדיו דרום]] 101.5FM; משחק ואתגר מתנפחים – מתקנים אתגריים ומשחקי רצפה; דוכנים וסדנאות של חניכים מתנועת הנוער העובד והלומד; סדנאות – יוצרים סביבה (יצירה ממוחזרת), תכשיטים, מגמת ספרות של אדיבי, [[ברייקדאנס]], מפגשים מוזיקליים ו[[קריוקי]]; מגרשי טניס מוארים למשחק באופן חופשי; מתחם מפעיל (משתנה בכל אירוע) – יריד לונה פארק, אאוט דור וספורט טבלאי.
***פסטיבל בריזה** – הפסטיבל המתקיים בסוף חודש אוגוסט ומופיעים בו אמנים כמו [[איל גולן]] ו[[עומר אדם]].

==תיירות==
[[קובץ:PikiWiki Israel 35576 Transport in Israel.jpg|ממוזער|249x249px|ה-"פיאצה" בירידה לים בשכונת הסיטי]]
אשקלון היא עיר תיירות מתפתחת. מוקדי התיירות העיקריים בה הם: חוף הים, [[גן לאומי אשקלון]] והמרינה.
באשקלון פועלים מספר בתי מלון וכפרי נופש. אשקלון היא עיר היסטורית ובה ממצאים ארכאולוגיים בני אלפי שנים, חלקם נמצאים בגן הלאומי אשקלון המנוהל על ידי [[רשות הטבע והגנים]] וחלקם מפוזרים ברחבי העיר, בין הבתים בשכונות ובגינות מוסדרות. לאורך שנות השבעים והשמונים פעל בעיר "כפר הנופש הצרפתי" אשר פעל בסגנון הדומה ל[[קלאב מד]] ומשך אליו בעיקר תיירות חוץ.

===חוף הים והטיילת===
רצועת החוף של אשקלון מתמשכת לאורך כ־12 קילומטרים על שפת [[הים התיכון]], ומהווה מרכיב מרכזי בחיי תושבי אשקלון ובדימוייה כעיר חוף. חלק ניכר מרצועת החוף משמש לפעילויות פנאי ונופש הפתוחים לציבור הרחב, בעיקר כחופי רחצה, טיילות ופארקים. רוב חופי הרחצה והטיילות מרוכזים ברצועת החוף המרכזית. אזור בתי מלון החל להתפתח לפני שנים רבות. בשנת [[1979]] [[יונה גורן]] יזם והקים מלון "איתני הטבע" שהיה מרכז פעילות טבעונית חשוב. מלון זה בהמשך עבר בנייה מחדש ופועל כיום תחת השם "רג'ינה-גורן(2016)".

חופי הרחצה בעיר: חוף בר כוכבא צפון/דרום, חוף דלילה צפון/דרום, חוף הפארק הלאומי, חוף גוטה וחוף חופית. באזור טיילת ברנע הוצבו פסלי לווייתנים, שמדמים שני זנבות המבצבצים מהמים ונמצאים בתנועה. הפסלים עשויים [[פלדה]] ו[[ברזל]] ופוסלו על ידי האומן והפסל [[אהרלה בן אריה]] ומיועדים להנאתם של המטיילים. לאורכה של הטיילת מוצבים ספסלים בסגנונות מיוחדים ומקוריים במיוחד ומתקני משחק לילדים המבקרים במקום. בטיילת גם ממקום מבנה [[קבר השייח' עוואד]]

[[קובץ:הפארק הלאומי אשקלון.jpg|ממוזער|250x250 פיקסלים|חוף שמשון ב[[גן לאומי אשקלון|גן הלאומי אשקלון]]]]

===המרינה===

פרויקט המרינה הוקם בחוף אשקלון בשנת [[1995]], בין החופים "בר כוכבא" ו"דלילה". המרינה הוכרזה כנמל בינלאומי לספנות ולתיירות ומשמשת כשער כניסה למדינת ישראל.

===אתרי טבע ונוף===
באשקלון ישנם כ־27 גנים ופארקים. בהם [[גן לאומי אשקלון]] וגן [[גן שעוני השמש|שעוני השמש]].

==אנדרטאות==
[[קובץ:אנדרטת-כיכר-ניו-יורק.PNG|ממוזער|אנדרטת כיכר ניו יורק]]
*אתר הנצחה לנופלים בני העיר
*בית הכנסת "אמרי טל" – על שם [[רצח טלי חטואל ובנותיה|טלי חטואל ובנותיה]] שנרצחו על ידי מחבלים בכביש כיסופים
*אנדרטת כיכר [[ניו יורק]] – לזכר ארבעת ה[[ישראלים]] שנספו ב[[פיגועי 11 בספטמבר|אסון מגדלי התאומים]]
*אנדרטת צומת אשקלון – לזכר תושבת העיר חופית אייש שנרצחה ב[[פיגוע התאבדות]] בצומת

==תעשייה ותעסוקה==
באשקלון ארבעה [[אזור תעשייה|אזורי תעשייה]] עיקריים: אזור התעשייה הדרומי, הצפוני, אזור התעשייה הקלה גבעת ציון ופארק ההייטק.[[קובץ:תחנת-הכוח-רוטנברג.jpg|שמאל|ממוזער|250px|ארובות [[תחנת הכוח רוטנברג]]]]באזור התעשייה הדרומי קיימים מתקני תשתית לאומיים רבים, כגון: תחנת הכוח רוטנברג, [[קו צינור אילת-אשקלון|קו צינור אילת־אשקלון]] ו[[מתקן התפלה אשקלון]].

באזורי התעשייה הצפוני והדרומי קיימים מפעלים, חברות, מתחמי קניות, תחנת רכבת, מוסכים ומשרדים.

לאחר ביצוע [[תוכנית ההתנתקות]] מרצועת עזה עברו לאזורי התעשייה של אשקלון מפעלים רבים מאזור התעשייה ארז.

בשנת [[2005]] החלה לפעול בעיר [[תוכנית מהל"ב]] (המכונה "תוכנית ויסקונסין"), תוכנית חברתית־תעסוקתית המופעלת על ידי [[ממשלת ישראל]].

==הגנת הסביבה==
בשנת [[2008]] אישרה הוועדה לתשתיות לאומיות את התוכנית להקים [[תחנת כוח מבוססת דלק מאובנים|תחנת כוח פחמית]] נוספת באשקלון, בניגוד לעמדתם הרשמית של [[משרד הבריאות]] ו[[המשרד להגנת הסביבה]]. היוזמה להקמת תחנת כוח פחמית נוספת עוררה התנגדות רבה מצד ארגוני הסביבה, תושבי אשקלון ומועצות האזור. באפריל 2009 פנה השר להגנת הסביבה, [[גלעד ארדן]], תושב אשקלון, לממלא מקום מזכיר הממשלה, בבקשה להעלות לדיון דחוף בממשלה את דרישתו להקפיא לאלתר את קידום תוכנית תחנת הכוח הפחמית באשקלון.[[קובץ:שעוני-השמש-אפרידר.jpg|שמאל|ממוזער|250px|"**גן שעוני השמש**" פסל חוצות מאת [[יגאל תומרקין]]]]בשנת 2007 הותקנו ברחבי העיר מכלי אשפה מוטמנים בקרקע, במקום פחים ומכולות אשפה הירוקות.

ב-9 באוגוסט 2023 הושקה בתחנת הכוח רוטנברג בדרום אשקלון יחידת הייצור הראשונה של חברת החשמל שהוסבה מהפעלה בפחם להפעלה בגז כחלק מהתוכנית להפחתת זיהום האוויר בעיר.

באוגוסט 2024 הוסבה בתחנת הכוח רוטנברג בדרום אשקלון יחידת הייצור השנייה של חברת החשמל מהפעלה בפחם להפעלה בגז כחלק מהתוכנית להפחתת זיהום האוויר בעיר.[[קובץ:מרינה אשקלון.PNG|שמאל|ממוזער|250px|[[מרינה אשקלון|המרינה באשקלון]]]]

==תחבורה==
===כבישים בין-עירוניים===
אשקלון תמיד הייתה על צומת דרכים: על דרך הים ההיסטורית שמוקמה ממזרח לעיר נסלל [[כביש 4]] אשר חוצה את כל מישור החוף של ישראל מצפון לדרום. בנוסף אליו העיר מהווה את הקצה המערבי של [[כביש 35]] דרך רוחב היסטורית המקשרת את העיר עם [[חברון]], ושל [[כביש 3]] המחבר את דרום מישור החוף לדרך לירושלים.

לעיר יש חמש כניסות. כולן מכביש 4 (מצפון לדרום):
* [[מחלף אשקלון צפון]]: נחנך ב-2020 במסגרת הסכם הגג ואכלוס השכונות הצפוניות החדשות.
* צומת בגין: קיימת מסוף שנות התשעים; מקשרת את העיר עם שדרות מנחם בגין.
* צומת אשקלון: הכניסה הראשונה והראשית לעיר. מתחברת לשדרות בן-גוריון.
* צומת חיים בר לב/צומת קצא"א: הכניסה הדרומית לעיר מצפון ל[[מבקיעים]].
* צומת אבא הלל-סילבר.

===אוטובוסים===
את השירות העירוני בעיר נותנת חברת "[[דן בדרום]]" שהחליפה בשנת 2016 את "[[אגד תעבורה]]". היא מפעילה בעיר 10 קווים עירוניים סדירים בנוסף ל-5 קווי הזנה לתחנת הרכבת. בנוסף "דן בדרום" מפעילה שירות אזורי לקיבוצים ולמושבים מסביב לעיר, ושירות בין-עירוני ל[[שדרות]], [[נתיבות]], [[אופקים]], [[באר שבע]], ו[[קריית גת]]. [[אגד]] מפעילה מהעיר שירות בין-עירוני ל[[ירושלים]], [[תל אביב]], [[קריית מלאכי]], [[רחובות]], ו[[ראשון לציון]]. בעוד ש[[אלקטרה-אפיקים]] מפעילה את הקווים ל[[אשדוד]], וקו ל[[בני ברק]]

====מסופים====
* [[התחנה המרכזית של אשקלון]] היא מסוף האוטובוסים המרכזי של העיר בסמוך להיכל הספורט.
* "[[מסוף רמז]]" הנמצא בסמוך לשוק העירוני ברחוב "אלי כהן".
* "מסוף רכבת אשקלון" נמצא ליד הרכבת.
* "מסוף שמשון" ממוקם ברחוב אליעזר בן-יהודה.
* "מסוף חופית" ממוקם ברחוב אריה תגר.

===רכבות===
סמוך למרכז המסחרי בצומת אבא הלל סילבר, נמצאת [[תחנת הרכבת אשקלון]]. התחנה ממוקמת על [[מסילת לוד–אשקלון]] ומהווה כ[[תחנת ביניים]] בקו [[תחנת הרכבת הרצליה|הרצליה]] – [[תחנת הרכבת אופקים|אופקים]] דרך טבעת השרון, ותחנת קצה בקו אשקלון – [[תחנת הרכבת בנימינה|בנימינה]]. התחנה שופצה בסוף שנת 2022 כחלק מהקמת אזור תפעול רכבות חשמליות. גם סביבת התחנה שופצה וכחלק ממנה שוחזרו שני מבנים היסטוריים.

===שבילי אופניים===
בשנים 2009–2013 נסללו שבילי אופניים בצירים הראשיים. במהלך השנים נסללו שבילים ביציאות הדרומיות, בשדרות שפירא, בר כוכבא ועוד.

<gallery widths="200" heights="150" perrow="3" mode="packed">
קובץ:Hwy 4 - Abba Hillel Silver Junction.jpg|צומת [[אבא הלל סילבר]]
קובץ:Ashqelon Railway.jpg|[[תחנת הרכבת אשקלון]]
קובץ:מסלול-אופניים.JPG|[[שביל אופניים]] בטיילת הנופית
</gallery>

==שירותים עירוניים==
===אתרים ממלכתיים===
*[[בית משפט השלום]]
*[[בית יד לבנים]]

===מרכז רפואי===
*[[מרכז רפואי ברזילי]]

===שירותי דת===
באשקלון פועלים 149 בתי כנסת ושישה מקוואות בכל רחבי העיר. כרב אשכנזי כיהנו הרבנים [[משה דב וולנר]] ו[[יוסף חיים בלוי]] והרב הספרדי היה הרב [[יוסף שרביט]]. נכון ליולי 2016, בעקבות פטירתם של הרבנים, אין רב ראשי באשקלון. תחת הרבנים הראשיים מכהנים אחד עשר רבני שכונות.

==ספורט==
===מתקני ספורט===
*[[אצטדיון סלה|אצטדיון הכדורגל "סלה"]]
*[[היכל הספורט העירוני אשקלון]]
*מרכז הטניס
*הבריכה העירונית
*אצטדיון האתלטיקה אצטדיון לקרוס הראשון בישראל
*מרכז לחינוך ימי
*[[הפועל אשקלון (סיוף)|אולם הסיוף]]
*מרכז לאמנויות לחימה
[[מטווח]] אשקלון

===מועדוני ספורט===
***העמותה לקידום הספורט באשקלון** – מפעילה מגוון ענפי ספורט ([http://sites.google.com/site/ashkelonsports עמותה לקידום הספורט באשקלון]).
***אתלטיקה קלה**
**אתלטיקה קלה ספורט אשקלון – הופסקה הפעילות
***ברידג**'
***ג'ודו**
***היאבקות** – מכבי אשקלון ומכבי עמי אשקלון
***התעמלות אמנותית־ריתמיקה**
**הפועל אשקלון
**הפועל עירוני אשקלון
**קידום הספורט אשקלון
***טריאתלון**
***טרמפולינה** – הפועל אשקלון
***לקרוס** – ליד [[מתנ"ס וולדנברג]] עם שותפות בולטימור.
***כדורגל**
**[[הפועל אשקלון]] – משחקת ב[[ליגה ב' (כדורגל)|ליגה ב']].
**[[מכבי אשקלון]] – משחקת ב[[ליגה ג']].
**[[הפועל שמשון אשקלון]] – שיחקה בליגה ג'.
**[[בית"ר אשקלון]] – שיחקה בליגה ג', והתפרקה לקראת עונת 2010/2011.
**[[מועדון ספורט אשקלון]] – שיחקה בעונות 2012/2013 ו־2013/2014 בליגה ג'.
***כדורגל חופים** – "דיל טוב" אשקלון – שיחקה בליגה הישראלית ב[[כדורגל חופים]].
***כדוריד**
**קבוצת הנשים של [[הפועל אשקלון (כדוריד נשים)|הפועל אשקלון]] – שיחקה ב[[הליגה הלאומית בכדוריד נשים|ליגה הלאומית]] – התפרקה
**כדוריד גברים – פועלת ב[[הליגה הארצית בכדוריד|ליגה הארצית בכדוריד]].
***כדורסל**
**[[אליצור "איתו" אשקלון]] – משחקת ב[[הליגה הלאומית בכדורסל|ליגה הלאומית]].
**[[אליצור אשקלון]] – בשיאה שיחקה ב[[ליגת העל בכדורסל|ליגת העל]]. התפרקה ב־2017.
**[[א.ס. אשקלון]] – [[הליגה הארצית בכדורסל|הליגה הארצית]]
***כדורעף** – קבוצת הנשים של אליצור עירוני אשקלון – משחקת בליגת העל.
***ניווט** – הפועל אשקלון **הופסקה הפעילות עקב היעדר כ"א מקצועי**
***סיוף** – [[הפועל אשקלון (סיוף)|הפועל אשקלון ע"ש ערן גואטה]] – במקצועות חרב, דקר ורומח ענף הספורט ההישגי ברמה הלאומית והבינלאומית מבני העיר אשקלון.
***סנוקר־ביליארד**
***קליעה למטרה** – הפועל אשקלון ועירוני אשקלון בקליעה למטרה.
***קראטה**
***רוגבי** – הפועל אשקלון – משחקת בליגת הרוגבי 15, ליגת השביעיות וליגת החופים בוגרים נוער ונערים [[הפועל אשקלון ברוגבי]].
***שחייה** – הפועל סנפיר אשקלון
*באולינג (קניון חוצות)
***שחיה צורנית** – הופסקה הפעילות
***שחמט** – הפועל עירוני "נווה אילן" אשקלון

==ערים תאומות==


[[קובץ:Ashkelon Panorama Image.JPG|מרכז|ממוזער|780px|מבט מבניין גבוה בשכונת הסיטי. בתמונה ניתן לראות את השכונות הסיטי, אשכולי פז, אפרידר, ומקצת מהשכונות ברנע, נווה אילן, נווה הדרים ונווה דקלים]]

==ראו גם==
*[[פלשתים]]
*[[מצבת מרנפתח]]
*[[שכונת אפרידר]]

==לקריאה נוספת==
* [[זאב וילנאי]], **אשקלון החדשה ועתיקה**, הוצאת עיריית אשקלון, 1963
* 
* נפתלי ארבל (עורך), **אשקלון – 4,000 ועוד ארבעים שנה**, כרכים א'-ב'. העמותה למורשת אשקלון, תל אביב, 1990
* [[אבי ששון]] ו[[גד סובול]], **אתרים היסטוריים באשקלון**, עיריית אשקלון, תשע"ג, 2012
* רפאל י' לואיס, דניאל וורגה, אברהם (אבי) ששון (עורכים), **אשקלון: מרחב מחיה ומרחב לחימה**, [[רסלינג]], 2022



===ספרות יפה===
*"האור שבחוף" – סיפורה של אשקלון, מאת [[עזרא ינוב]] ו[[אריה קרישק]], הוצאת עיריית אשקלון, 2007
*"עיר על הים" – רומן העוסק בקורותיה של העיר אשקלון והקמת אפרידר, מאת [[לאה אתגר]], 1996

==קישורים חיצוניים==

* 

* 

* 
* 
* [http://holyland-pictures.com/category/coastal-plain/ashqelon תמונות של עתיקות אשקלון]
*  [https://jfc.org.il/news_journal/61800-2/97207-2/?lang=heb הכרזת המועצה מקומית אשקלון, **1952**], [[יומני גבע]], באתר [[ארכיון הסרטים הישראלי]]
*  [https://youtu.be/9fkVOVHHpvE?list=PLT-roSWIpp1Gw49p47hfE88qJyabx5g4y&t=236 אשקלון, עיר חדשה נבנית], [[סרטי גבע]], [[ארכיון שפילברג]], **1957''' (התחלה 3:56)
*  צילום אווירי של אשקלון בדילוגי זמן  על פני 37 שנים (1984 עד 2020), באתר Google Earth
* 
* 
* 
* גן ארכאולוגי, מיזם אבני מורשת

## הערות שוליים

*
קטגוריה:מישור החוף הדרומי
קטגוריה:ישראל: ערים
קטגוריה:קהילות ויישובים ערביים שנחרבו במלחמת העצמאות
קטגוריה:יישובי המקרא
קטגוריה:פיניקים: מושבות
קטגוריה:קהילות ויישובים יהודיים בארץ ישראל בתקופה הצלבנית
קטגוריה:קהילות ויישובים יהודיים בארץ ישראל בתקופה הממלוכית
קטגוריה:ערים במחוז הדרום
קטגוריה:פורום ה-15
קטגוריה:עוטף עזה
קטגוריה:מישור החוף הדרומי: ערים
קטגוריה:עוטף עזה: יישובים
קטגוריה:ישראל: יישובים הקרויים על שם יישוב קדום